બનાસકાંઠા જિલ્લામાં સરકારી યોજનાઓમાં કૌભાંડ આચરવામાં આવતુ હોવાની અને પ્રજાના કરોડો રૂપિયાનો ભ્રષ્ટાચાર આચરવામાં આવતો હોવાની વારંવાર રાવ ઉઠી છે અને તેમાં પણ સૌથી મોટું કૌભાંડ શૌચાલય કૌભાંડ હોવાનું અને નરેગા અને મનરેગામાં પણ આવા કૌભાંડો આચરવામાં આવતા હોવાની વ્યાપક ફરીયાદો ઉઠી હતી તેમાં કેટલાક કિસ્સાઓમાં કાર્યવાહી પણ કરવામાં આવી છે ત્યારે પાલનપુર નગરપાલિકામાં પણ શૌચાલયની યોજનામાં કૌભાંડ આચરવામાં આવ્યુ હોવાની ફરીયાદ સ્થાનિક રહીશ અલ્તાફભાઈ મનસુરી દ્વારા કલેક્ટરને લેખિતમાં કરવામાં આવી હતી જેમાં ૮૦ શૌચાલય બનાવ્યા વિના જ ચૂકવણું થયુ હોવાની ફરીયાદ કરી હતી તેના અનુસંધાને કલેક્ટરે તત્કાલીન ડી. એમ. ઓ. જીગર પટેલને તપાસ સોંપી હતી.